Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 20. lipnja 2010.

24(35)2010.

Dragim posjetiteljima našeg samostana želimo dobrodošlicu.
Ovo je mjesto gdje je za života bio sv. Frane 1212.
Toma Čelano piše u najstarijem životopisu o sv. Franji da je na putu u Svetu zemlju bio bačen suprotnim vjetrom u Hrvatsku. To mjesto nije navedeno ali sa sigurnošću znamo da su franjevci u to vrijeme imali svoje samostane u Zadru i Kraju na otoku Pašmanu.
Za dvije godine navršava se 800-ta obljetnica dolaska sv. Franje.
Ovu vrijednu obljetnicu obilježiti će naša Franjevačka provincija sv. Jeronima sa sjedištem u ovom samostanu sv. Frane 14. prosinca 2010. u «Klovićevim dvorima” u Zagrebu.
Vi dragi posjetitelji imate mogućnost vidjeti dio tih eksponata koji će biti izloženi u Zagrebu.
Postali smo prepoznatljivi po lijepom uređenju rive ispred samostana. Grad Zadar i Hrvatsku su proslavile «Morske orgulje” i «Pozdrav suncu”
Svi koji posjete naš grad odu puni radosti obasjani suncem i obdareni zvukom valova iz orgulja i ljepotom grada Zadra.
Svima Vama zahvaljujemo na daru vaše posjete.
Sestre i braća sv. Frane Zadar

Franjevački amostan sv. Frane u Zadru osnovan je za života sv. Franje, po predaji i u izravnoj vezi s njime. Izrastao je iz hospicija sv. Antuna Opata na zapadnom dijelu grada, u kojem se po predaji sklonio sv. Franjo Asiški za boravka u gradu (kad je na putu za Sv. Zemlju 1212. bio "protivnim vjetrovima" bačen na tlo Sklavonije).
Izgradnja današnjeg samostana započeta je za nadbiskupa Periandra 1249. i u prvotnom obliku završena je do kraja stoljeća, a klaustar je sagrađen 1556., nakon što je prvotni 1476. izgorio. Najveći restauracijski zahvat izveden je 1858. (podignut je kat s neogotičkim prozorima). U 2. svj. ratu pretrpio je od bombardiranja velika oštećenja te je bio nakratko napušten.
Crkva je građena u stilu gotike. Posvećena je s naslovom bazilika 13. studenoga 1280. Naslovnik joj je sv. Franjo. Pretvorena je u barok u XVII. i XVIII. st. (otada su mramorni oltari sa svojim palama). Veliki oltar Karmelske Gospe postavila je 1672. istoimena bratovština.
Od oltarnih slika posebno su vrijedne: na oltaru sv. Franje: sv. Franjo u ekstazi (Palma Mlađi, 1544-1628) i Ara coeli (Lazar Bastiani, 1425-1512) te pala prijašnjeg oltara Gospe od milosti. Slike ostalih oltara (izuzevši sliku oltara sv. Ante koja je rad bolonjske škole iz XVII. st.) djela su G. B. Pitterija, venecijanskog slikara XVIII. st.
Korska sjedala idu u red najljepših ostvarenja gotičkog duboreza venecijanskog utjecaja (rad Ivana, sina Jakova de Borgosansepolcro iz Venecije iz 1396.).
U koru je slika (rad je Franje Salghettija – Driolija iz Zadra, 1811-1877) kojom slikar komemorira smrt svoje žene pri porodu. Kor je dobio današnji oblik početkom XVII. st..
U crkvi je bilo groblje građanskih i plemićkih obitelji, među kojima i bribirskih knezova Šubića.
Pri obnavljanju je pročelju vraćen prvotni gotički stil stavljanjem gotičkog prozora, bifore, a temeljita restauracija u tom duhu izvršena je 1973.
Samostan je sjedište Provincije sv. Jeronima, izuzevši razdoblje između dva svjetska rata kad je Zadar Rapalskim ugovorom pripao Italiji i samostan od 17. studenoga 1923. do 20. prosinca 1948. bio pripojen Provinciji Gospe od Loreta u Markama, Anconi.

Bio je most između uprave Reda i Crkve i pripadnika Reda na našem tlu, o čemu u arhivu samostana, među ostalim dokumentima, ima i 280 pergamena (najveći dio su papinske bule).
Gotovo od početka bio je i samostanom studija, teološkog i humanističkog.
Knjižnica je jedna od poznatijih samostanskih knjižnica na našem tlu..
U sakristiji je 1358. potpisao ugovor između hrvatsko-ugarskog kralja Ludovika i mletačkog poslanstva po kojem su se Mlečani odrekli Dalmacije.
Glavna djelatnost braće je propovijedanje i ispovijedanje. Braća samostana pomažu i u obližnjim župama.
U ratu porušeni Zadar nije obnovljen u punom svom prijašnjem obliku. Samostan sv. Frane, prije opkoljen blokovima zgrada i u živoj fluktuaciji gradskog života, ostao je na slobodnom prostoru i odsječen od gradskog života što se vidno odrazilo i u životu samostana.
Poslije 2. svjetskog rata obogaćen je samostan Zbirkom umjetnina među kojima posebno mjesto zauzima kolekcija iluminiranih kodeksa.
Franj. Samostan sv. Frane 1905. Fossobrone: DOLAZAK SV.FRANE
Samostanski kompleks s umjetničkim inventarom je kulturno-povijesni spomenik prve kategorije. Fra Diego Deklić

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 20. VI.: XII. NKG, Naum Ohridski
Ponedjeljak: 21.: VI. : Alojzije Gonzaga, Vjekoslav
Utorak 22. VI.: Ivan F., Toma Mor - Pobožnost utorkom sv. Anti - molitva.
Srijeda 23. VI.: Sidonija Zdenko
Četvrtak 24. VI.: ROĐENJE IVANA KRSTITELJA
Petak 25. VI.: Vilim, Henrik
Subota 26. VI.: Ivan i Pavao, Zoran
Nedjelja 27. VI.: XIII. NKG, Ćiril Aleksandijski, Ladislav
NEDJELJOM SU MISE u 8,30 u 10 i u 20 sati
Svaki dan je misa u 7 i 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 19,30 sati.

Riznica je otvorena za posjetu svaki dan u vrijeme između 9 i 18 sati.
Izvan turističke sezone otvaramo na zahtjev veće grupe između 9 i 17 sati.
Cijene ulaznica:
Grupe i pojedinci 15 KN ili 2 €
Djeca i studenti 5 KN ili 1 €
Djeca koja ne idu u školu besplatno.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)